ההרוג בתאונת האופנוע בכניסה לעיר בערב חמישי לקראת שישי בבוקר הוא ולנטין לוג'קין, תושב אשדוד, בן 34.
לוג׳קין ז״ל נהרג בתאונת האופנוע הקטלנית שהתרחשה בשישי לפנות בוקר בכביש 4 , בכניסה הדרומית לאשדוד.
תאונה קטלנית התרחשה לפנות בוקר ביום שישי, בכביש 4 בצומת הישוב שדה עוזיהו סמוך לכניסה הדרומית לעיר. בתאונה, נהרג ולנטין לוג'קין בן 34 תושב העיר אשדוד, מותו נקבע במקום על ידי כוחות ההצלה.
ולנטין תושב אשדוד, היה מטפס מקצועי, שעסק בסנפלינג בבניינים בגובה. ״אנחנו לא מאמינים ש ולנטין איננו״, כתבו חבריו בעמוד הפייסבוק של ולנטין ז״ל.
לפנות בוקר בשישי, בשעה 02:55 התקבל דיווח במוקד 101 של מד"א במרחב לכיש, על אופנוע שככה"נ החליק ונפגע מרכב, בכביש 4 דרומית לצומת שדה עוזיהו, בנתיב לכיוון אשדוד. חובשים ופראמדיקים של מד"א, דיווחו על גבר כבן 34 ללא סימני חיים וקבעו את מותו.
הלוויתו התקיימה ביום שישי.
צילום מתוך עמוד הפייסבוק של ולנטין לוג׳קין ז״ל.